**Apple M1** on Applen julkaisema ARM-arkkitehtuuriin pohjautuva sarja järjestelmäpiirejä (SoC). M1-järjestelmäpiirejä käytetään Macintosh-pöytätietokoneiden, MacBook-kannettavien tietokoneiden sekä iPad-taulutietokoneiden suorittimena ja grafiikkapiirinä. 

M1-piirin myötä Apple teki kolmannen muutoksen Macintosh-tietokoneissa käytettyyn suoritinarkkitehtuuriin. Arkkitehtuuri vaihtui Intelin x86-arkkitehtuurista ARM-arkkitehtuuriin 14 vuotta sen jälkeen, kun PowerPC:stä oli siirrytty x86:een, ja 26 vuotta siirtymisestä alun perin käytetystä Motorola 68000 -sarjasta PowerPC:hen. Julkaisuhetkellä vuonna 2020 Apple markkinoi sirun sisältävän maailman nopeimman suoritinytimen "pienivirtaisessa sirussa" sekä maailman eniten suorituskykyä per käytetty watti. Piirin seuraaja Apple M2 julkaistiin 6. kesäkuuta 2022.

Alkuperäinen M1 järjestelmäpiiri julkaistiin marraskuussa 2020 ja myöhemmin julkasitiin ammatikäyttöön suunnatut **M1 Pro** ja **M1 Max** järjestelmäpiirit lokakuussa 2021. M1 Max on suurempitehoisempi versio M1 Pro piiristä sisältäen enemmän grafikkaytimiä ja muistin kaistanleveyttä sekä suurempi sirukoko. Apple julkaisi **M1 Ultra** järjestelmäpiirin maaliskuussa 2022 yhdistämällä kaksi M1 Max piiriä yhdeksi. Eri versiot eroavat toisistaan merkittävästi kokonsa sekä ominaisuuksiensa puolesta: esimerkiksi alkuperäinen M1 sisältää 16 miljardia transistoria kun M1 Ultra sisältää 114 miljardia transistoria.

M1 käyttää kahden tyyppisiä suoritinytimiä: "Firestorm", joka on suunnattu suorituskykyä varten, ja "Icestorm", joka on suunnattu vähäiselle virrankäytölle kun laitetta käytetään akun varassa. Kaikki kahdeksan ydintä voivat toimia yhtä aikaa, jolloin kyseessä on kahdeksanytiminen suoritin, mutta suorituskyky ei ole sama kaikilla ytimillä. Suorittimen virrankäyttö Mac mini -tietokoneessa DRAM-muisti mukaanluettuna on noin 4,2 wattia kun laite on päällä mutta ei tee mitään. Virrankäyttö monisäikeisessä suorituksessa nousee 31 wattiin raskaalla kuormituksella. Pöytäkoneissa käytetty suoritin käyttää 128-bittistä muistiväylää kun taas mobiilikäyttöön suunnattu aiempi A14 käyttää 64-bittistä väylää. L2-välimuisti on testien perusteella samankaltainen rakenteeltaan kuin A14-suorittimessa. M1 Pro -mallissa muistiväylän leveys nousi 256 bittiin ja muistityyppi vaihtui LPDDR5-muistiin.

Piirille on yhdistetty kahdeksan ytiminen suoritin, kahdeksan ytiminen grafiikkasuoritin, välimuisti, sekä keskusmuisti. Piirin grafiikkasuoritin ei tue geometria-shaderiä.

Applen alihankkijana piirin valmistuksessa toimii taiwanilainen puolijohdevalmistaja TSMC.

20. huhtikuuta 2021 Apple julkisti uudet M1 järjestelmäpiiriä käyttävät tietokoneet: iMac-pöytätietokoneen ja iPad Pro -taulutietokoneen.

Suorituskyky
------------

M1:n suorituskyvyn sanottiin olevan Cinebench R23 ja Geekbench 5 -suorituskykytesteissä vertailukelpoinen Intelin ja AMD:n suorittimien kanssa, kun 10 watin M1:tä verrataan Intelin ja AMD:n 25 ja 45 watin suorittimien suorituskykyyn. M1:n yhden säikeen suorituskyky oli parempi kuin Intel-pohjaisien Macintosh-tietokoneiden suorittimissa.

Applen mukaan grafiikkaprosessorin suorituskyky vastaa Nvidia GTX 1050 Ti:tä, mutta Archicad 3D -testissä suorituskyky jää noin puoleen.

Lähteet
-------

1. 1 2 3 4  Andrei Frumusanu: The 2020 Mac Mini Unleashed: Putting Apple Silicon M1 To The Test *AnandTech*.  17.11.2023.  Arkistoitu 1.2.2021. Viitattu 21.8.2023. (englanniksi)
2. ↑  Andrei Frumusanu: Apple Announces The Apple Silicon M1: Ditching x86 - What to Expect, Based on A14 *anandtech.com*.  10.11.2020. Viitattu 9.10.2023. (englanniksi)
3. ↑  Hansen Hsu: Transplanting the Mac’s Central Processor: Gary Davidian and His 68000 Emulator *computerhistory.org*.  29.6.2020. Viitattu 9.10.2023. (englanniksi)
4. ↑  Peter: The Apple M1 is the first ARM-based chipset for Macs with the fastest CPU cores and top iGPU *GSMArena.com*. Viitattu 20.8.2023. (englanniksi)
5. ↑  Omar Sohail: Apple’s 5nm M1 Chip Is the First for ARM-Based Macs - Boasts 2x More Performance Than Latest Laptop CPU, Uses One-Fourth the Power *Wccftech*.  10.11.2020. Viitattu 20.8.2023. (englanniksi)
6. ↑  Jason Cross: M1 Pro and M1 Max: Apple’s about to embarrass Intel all over again *macworld.com*.  19.10.2021. Viitattu 9.10.2023. (englanniksi)
7. ↑  Apple unleashes M1 *Apple Newsroom*. Viitattu 17.1.2021. (englanniksi)
8. 1 2  Minh Nguyen: Performance review with M1 *community.graphisoft.com*.  9.2.2021. Viitattu 21.10.2023. (englanniksi)
9. ↑  Jeet: Samsung Electronics could become Apple Silicon manufacturer *Gizmochina*.  13.11.2020. Viitattu 17.1.2021. (englanniksi)
10. ↑  iMac features all-new design in vibrant colors, M1 chip, and 4.5K Retina display *Apple Newsroom*. Viitattu 23.4.2021. (englanniksi)
11. ↑  Apple unveils new iPad Pro with M1 chip and stunning Liquid Retina XDR display *Apple Newsroom*. Viitattu 23.4.2021. (englanniksi)
12. ↑  Anastasios Antoniadis: Apple M1 Benchmarks Are Here – Apple Delivered Performance and Efficiency *borderpolar.com*.  25.11.2022. Viitattu 9.10.2023. (englanniksi)

Aiheesta muualla
----------------

* Kuvia tai muita tiedostoja aiheesta **Apple M1** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Apple M1